stanford-oval/wikipedia huggingface dataset:
Joey Tribbiani
Suhteet > Ross

Vaikka Chandler onkin Joeyn paras ystävä, on Ross hänelle toiseksi läheisin. Kun Joeylla ja Chandlerilla oli ongelmia Chandlerin suudeltua Joeyn tyttöystävää, Joey lopetti Chandlerin parhaana ystävänä olemisen ja korvasi hänet Rossilla. Se kesti kuitenkin vain siihen asti, kun Chandler vietti kiitospäivän laatikossa osoittaakseen Joeylle, kuinka pahoillaan oli. Siitä asti Joey ja Chandler ovat olleet parhaita ystävyksiä.
Tämän jälkeen Joey ja Ross viettivät koko yön katsoen Die Hardia. He nukahtivat Rossin sohvalle. Joey nautti tästä ja yritti myöhemmin saada Rossin viettämään enemmän päiväunia hänen kanssaan. Myös aikaisin sarjassa Joeyn painostettua häntä Ross suutelee Joeya auttaakseen tätä koe-esiintymisessä. Joey vastaa koe-esiintymisen olevan jo ohi, mutta että suudelma oli oikein hyvä.
Suhteet > Monica

Joey antoi Monicalle luvan palkata ja erottaa hänet ravintolaansa todistaakseen työntekijöilleen, ettei häntä voinut heitellä miten sattui. Saatuaan tietää, että Monicalla ja Chandlerilla oli suhde, Joey lupasi pitää salaisuuden siihen asti, että pari olisi valmis paljastamaan sen kaikille.
Rachel, Monica ja Phoebe ovat olleet Joeyn monien seksistisien kommenttien kohteita. Joeylla oli niistä huolimatta aina erittäin läheiset välit kaikkien kolmen naisen kanssa. LeBlanc sanoikin kerran, että Joey näki luultavasti tytöt enemmänkin siskoina kuin naisina.
Yhdessä myöhemmässä jaksossa Joey näki Monicasta romanttisen unen, ja hän kuvitteli olevansa rakastunut naiseen. Myöhemmin asiat selvitettiin ja Joey tajusi pitävänsä Monicaa vain ystävänä.
Suhteet > Rachel

Joissain jaksoissa Joey ja Rachel jakoivat keskenään romanttisia tunteita, ensin Joey ja myöhemmin Rachel nähtyään Joeyn esiintyvän Drake Ramorayna. Rachel ja Joey jopa tapailivat sarjan loppupuolella, mutta he eivät onnistuneet harrastamaan seksiä - he pitivät ystävyyssuhdettaan läheisempänä kuin mitä se oli ollut Monicalla ja Chandlerilla.
Rachelin synnytettyä Emman Joey löytää kihlasormuksen, jonka Rossin äiti antoi Rossille, jotta tämä voisi antaa sen Rachelille. Rachel näkee Joeyn pitelevän sormusta hänen nostettuaan sen lattialta, ja kuvittelee Joeyn kosivan häntä. Hänen hormoninsa hyrräävät synnytyksen jälkeen ja hän pelkää Emman kasvattamista yksin, joten hän suostuu. Joey ei onnistu korjaamaan naista, koska pari keskeytetään, joten Rachel uskoo hetken aikaa olevansa Joeyn kanssa kihloissa.
Joey on innostunut kihlauksesta, mutta Rachel sanoo Monicalle, ettei oikeasti halua mennä naimisiin Joeyn kanssa. Väärinymmärrys korjataan myöhemmin, ja Rachelin tunteet Rossia kohtaan syventyvät.
Suhteet > Phoebe

Kun Phoebe oli sijaisäiti veljensä kolmosille ja himoitsi lihaa, Joey tarjoutui olemaan syömättä lihaa synnytykseen asti, ettei yhdenkään ylimääräisen tarvitsisi kuolla. Jakso 7.11 ”Juustokakkuvarkaat” näyttää, että kaksikko yritti mennä kerran kuussa päivälliselle keskustellakseen muista Frendeistä. Kun Phoebe oli järkyttynyt siitä, että oli täyttänyt 31 eikä ollut vielä kokenut täydellistä suudelmaa, Joey suuteli häntä ja sanoi Phoeben voivan pyyhkiä sen listaltaan.
Joeylla ei ole koskaan ollut tunteita Phoebea kohtaan muuten kuin ystävänä. Joeyn mielestä Monica ja Rachel ovat molemmat kiinnostavia, mutta Phoebesta hän ei ole sanonut niin. Joey on tapaillut Phoeben kaksoissisko Ursulaa, ja se järkytti Phoeben. Joeyn mukaan ”Phoebe on Phoebe, Ursula on kuuma”.
Kun Monica saa kuulla että Joey ”näkee ystävän uudella tavalla” hän luulee sen olevan Phoebe. Hämmentynyt Phoebe saa kuitenkin tietää, että se on Rachel, ”taivaan tähden”. Phoebe on tosin varannut Joeyn varasuunnitelmakseen – jos kumpikaan ei ole 40-vuotiaana naimisissa, he menevät naimisiin keskenään.
Kun Frendit uskovat, että heidän ryhmänsä täytyy jakautua, Phoebe ja Rachel päättävät muodostaa uuden ryhmän, mutta Phoebe vaatii, että Joey tulisi myös mukaan. Phoeben lojaalius näkyy myös siinä, kun hän sanoo voivansa elää Las Vegasissa, koska siellä on kaikki mitä hän tarvitsee – ”myös Joey!” Joey myös kutsuu Phoeben asumaan luokseen kartanoon jonka kuvittelee omistavansa rikastuttuaan, hän kun on löytänyt käsikaksosensa Vegasista. Phoebe sanoo myös kerran: ”When the Revelation comes, I will have to destroy you all.” Hetken kuluttua hän sanoo hymyillen: ”Not you, Joey.”
Kun Joey saa kuulla Central Perkin asiakkaalta, että Phoebe on toiminut pornotähtenä, hän vuokraa Phoeben elokuvia paljastaakseen uutisen muille. Hän kuitenkin kieltäytyy katsomasta niitä, vaikka neljä muuta frendiä niin päättää tehdäkin. Hän osoittaa kuitenkin elokuville uutta kiinnostusta saatuaan kuulla, että elokuvissa on Ursula, ei Phoebe.
Jaksossa 8.02 ”Punainen paita”, kun Joey luuli Phoeben olevan raskaana, hän kosi häntä väittäen maailman olevan pelottava paikka yksinhuoltajaäidille. Kihlaus tuli tietysti ilman mitään romanttisia tunteita. Phoebe suostuu ja ottaa sormuksen, mutta kun Monica korjaa Rachelin olevan raskaana, Joey kosii Rachelia ja ottaa sormuksen Phoebelta takaisin.
Phoebe on myös järjestänyt Joeyn monille treffeille ystäviensä kanssa. Tuplatreffeillä Joey järjestää Phoebelle Mike-nimisen miehen, jonka kanssa Phoebe lopulta menee naimisiin.
Ikä

Joeyn ikää ei kerrota selvästi. Yhdysvalloissa 11. toukokuuta 1995 esitetyssä jaksossa 1.23 ”Syntymä” Joey sanoo olevansa 25-vuotias. Se tekisi hänestä Monicaa nuoremman, Monica sanoo olevansa 26. Helmikuussa 1996 esitetyssä jaksossa 2.16 ”Joey muuttaa” Joey sanoo olevansa 28. Jälkimmäinen viittaus tarkoittaisi hänen syntyneen vuonna 1967 tai alkuvuodesta 1968, mikä tekisi hänestä Chandleria vanhemman (hänen täytyykin olla Chandleria vanhempi, jos jakso 7.14 ”Kolmekymppinen, mä oon kolmekymppinen!” pitää paikkansa). Yhdysvalloissa 1996 näytetyssä jaksossa 2.10 ”Rachelin uusi poikaystävä” Joey sanoo näytelleensä kymmenen vuotta.
Kafir Kala (Tadžikistan)

| Kafir Kala |
| --- | --- |
 Kafir Kalan linnoitusta.
Sijainti
 Kafir Kala
Koordinaatit:  37°35′20″N, 68°38′47″E
Valtio:   Tadžikistan
Historia
Tyyppi:  kaupunki, linnoitus, esikaupunki ja hautausmaa
Ajanjakso:  varhaiskeskiaika
Alue:  Balkh, Hatlon
Aiheesta muualla
   Commonsissa 
Infobox OKVirheellinen NIMI-arvo: 
Kafir Kala oli varhaiskeskiaikainen kaupunki, linnoitus, esikaupunki ja hautausmaa Tadžikistanissa Vahšjoen laaksolla. Aikanaan se oli mahdollisesti paikallisen ruhtinaskunnan pääkaupunki.
Kohde

Kafir Kala sijaitsee Tadžikistanissa Vahšjoen laakson alueella Balkhin (entinen Kolkhozabad) kaupungin länsipuolella.
Kafir Kala koostuu neljästä osasta. Kohteessa on linnoitus, kaupunki, esikaupunki ja hautausmaa. Kaupunki ja linnoitus muodostavat neliskulmaisen alueen, jonka sivujen pituus on 360 metriä. Sitä ympäröi 50–50 metriä leveä ja 5 metriä syvä vallihauta. Vallihaudalla oli vartiotorneja. Itse linnoituksen koko on 70x70 metriä ja se sijaitsee kaupungin koillisnurkassa. Linnoitus kohoaa noin 12 metrin korkeudelle ympäröivästä maisemasta. Länsi- ja eteläsuunnassa linnoitusta erottaa kaupungista vallihauta.
Kaupungin läpi kulki päätie, joka jakoi sen suurin piirtein yhtä suuriin osiin pohjoisessa ja etelässä. Tien molemmissa päissä idässä ja lännessä oli portti. Päätieltä poikkesi useita pienempiä katuja. Kaupungin muuri oli 5–10 metriä leveä ja sillä oli 50–60 metrin välein torneja. Esikaupunki sijaitsee vallihaudan ulkopuolella. Merkkejä esikaupungin rakennuksista on kaupungin pohjois-, länsi- ja eteläpuolella. Kafir Kalaan kuuluu myös hautausmaa, jonka päälle on tosin sittemmin rakennettu.
Historia

Kafir Kala oli ilmeisesti varhaiskeskiaikaisen ruhtinaskunnan pääkaupunki. Sen alkuperäistä nimeä ei tunneta. On mahdollista, että sen nimi oli aikanaan Halāvard. Nimeä käytettiin sittemmin alueen toisesta keskuksesta. Kafir Kalasta se tunnetaan yhdestä arabiankielisestä kaiverruksesta. Mahdollista on, että Kafir Kalan nimeä on alettu käyttää toisesta kaupungista sen tuhouduttua. Tästä ei voida kuitenkaan olla varmoja.
Paikallisen kansanperinteen mukaan Kafir Kala oli legendaarisen Rostamin isän Zalin tyttären asuinpaikka. Kafir Kalan linnoitusta pidettiin tarinoissa vankilana. Tutkimuksia paikalla tehtiin ensimmäisen kerran vuonna 1947.
Kafir Kala voidaan jakaa kolmeen kerrotstumaan KF-I–III. Ensimmäiset rakennukset paikalla on rakennettu 200–300-luvuilla ajanlaskun alun jälkeen. Varhaisimmat rakennukset (KF-1) ovat tuhoutuneet ennen seuraavan kerroksen (KF-II) valmistumista. Seuraavassa kerroksessa rakennettiin kohteen suuremmat rakennukset. Kaupungin keskushalli on rakennettu 500-luvulla. Hallin raunioista on löydetty hefthaliittityylisiä kolikoita. Linnoituksen kaakkoisosassa oli buddhalainen luostari eli vihāra. Luostari rakennettiin vanhaan iranilaiseen tyyliin. Sen seinillä on säilynyt joitakin Buddhaa esittäviä maalauksia. Paikalta löytyi myös palaneita tuoheen brahmi-kirjoituksella tehtyjä tekstien jäänteitä. Luostari tuhottiin arabien valloitusretkien aikoihin. KF-II:n lopulla 400–500-luvulla suuri osa Kafir Kalan rakennuksista oli alkanut raunioitua. KF-III:n aikana niitä rakennettiin uudelleen. Paikalle rakennettiin myös uusi palatsimainen rakennus.
Savilaatta Kafir Kalasta Tadžikistanin kansallismuseolla.
Kalmukkien karkottaminen

Kartta kohteista (punaisella), jonne kalmukkeja karkotettiin. Kalmukia keltaisella.
Kalmukkien karkottaminen (ven.  Депортация калмыков) oli Stalinin toteuttama etninen puhdistus vuonna 1943 nykyisen Kalmukian tasavallan alueella.
Karkotukset aloitettiin joulukuussa 1943, ja niiden taustalla oli väitteet kalmukkien vehkeilystä natsi-Saksan kanssa. Karkotukset koskivat arviolta noin 100 000 ihmistä, jotka siirrettiin karjavaunuilla Siperiaan. Karkottaminen johti jopa 40 000 ihmisen kuolemaan. Kuolinsyitä olivat muun muassa hypotermia, nälkä ja taudit. Karkotusten yhteydessä myös Kalmukiassa sijainneet buddhalaiset temppelit hävitettiin ja uskontoa pyrittiin ylipäänsä kitkemään.
Kalmukit pääsivät palaamaan kotiseuduilleen vuonna 1956. Muutamia Saksan puolella taistelleita kalmukkeja asetettiin syytteeseen 1960–1970-luvuilla. Välit etnisten venäläisten kanssa kiristyivät.. Kalmukkien autonominen sosialistinen neuvostotasavalta perustettiin uudestaan vuonna 1958. Kalmukiaan palatessaan kalmukit joutuivat käymään läpi myös uudelleenkoulutuksen.
Karkotuksen uhrien muistomerkki Bulğn selänin kylässä.
Karkotus on edelleen kipeä aihe kalmukkien keskuudessa. Tammikuussa 2020 Kalmukian presidentti Batu Khasikov vaati Hakassian parlamentin puhemieheltä Vladimir Shtygashevilta, anteeksipyyntöä tämän sanottua kalmukkeihin kohdistuneen vainon olleen oikeutettua, koska nämä olivat taistelleet fasistien puolella. Shtygashev pahoitteli sanomisiaan myöhemmin.. Vuodesta 2004 alkaen Kalmukiassa on vietetty Muistamisen ja suremisen päivää 28. joulukuuta.
Kamassi

Kamassi tarkoittaa seuraavia asioita
kamassi, uralilainen kieli
kamassit, samojedikansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kamassi”, voi hakea sivunnimihaulla, laajalla sivunnimihaulla tai tekstihaulla.
Hen-pronomini

Hen ’hän’ on ruotsin kielen sukupuolineutraali persoonapronomini. Sanaa voidaan käyttää tilanteissa, joissa sukupuoli on tuntematon, epäolennainen tai se ei saa tulla ilmi. Sanaa voidaan käyttää myös henkilöstä, joka ei koe olevansa mies tai nainen, eikä siksi koe naiseen tai mieheen viittaavien pronominien hon ja han olevan sopivia kuvaamaan heitä. Ensimmäisen kerran sanaa ehdotti Rolf Dunås vuonna 1966 Uppsala Nya Tidning -lehdessä, viitaten esimerkiksi suomen kielen sukupuolineutraaliin pronominiin hän. Sanan hen käyttö on yleistynyt 2000-luvulla.
Pronominia hen pidetään myös normikriittisenä kannanottona. Pronomini on herättänyt sekä myönteistä että kielteistä huomiota.
Pronominin määrittely

Sana mainitaan Ruotsin Akatemian sanakirjassa Svenska Akademiens ordlista (SAOL) ensimmäisen kerran vuonna 2015 ilmestyvässä 14. laitoksessa.
Merkitys: 1. korvaa ruotsinkieliset ilmaisut hon eller han (hon=naisesta, han=miehestä), vederbörande (’asianomainen’) tai någon av okänt/anonymt kön (’joku, jonka sukupuoli on tuntematon/anonyymi’).
Käyttö: 1. ”Om en elev vill överklaga bör hen först vända sig till rektor.” Suomeksi: ”Jos oppilas haluaa valittaa, hänen on ensin käännyttävä rehtorin puoleen.” 2. ”Alex är intergender, och i hens fall betyder det att hen varken är man eller kvinna.” Suomeksi: ”Alex on muunsukupuolinen ja hänen tapauksessaan se tarkoittaa, että hän ei ole mies eikä nainen.”
Taivutusmuodot: hen (subjekti), hen tai henom (objekti), hens (genetiivi).
Sana esiintyy vastaavissa käyttöyhteyksissä kuin suomen kielen sukupuoleton yksikön kolmas persoona hän.
Pronominin käyttö kielessä

Pronomini hen on yksikön kolmas persoona, jota voidaan käyttää pääasiassa kahdella tavalla:
Hen-pronomia voidaan käyttää sukupuolineutraalina vaihtoehtona ruotsissa käytettävälle ilmaisulle hon eller han (hän naisesta tai miehestä) tai vederbörande (’asianomainen’) tilanteissa, joissa sukupuoli on tuntematon, merkityksetön tai se ei saa tulla ilmi. Hen korvaa tällöin pidemmän ilmauksen ”hon eller han” ('tyttö- tai poikaoppilas')
Hen-pronominia voidaan käyttää puhuttaessa henkilöistä, jotka eivät koe kuuluvansa yksiselitteisesti joko mies- tai naissukupuoleen. Hen-pronomia käyttävät myös normikriittisesti kantaa ottavat henkilöt, jotka eivät halua jakaa ihmisiä kahteen sukupuoleen. Ruotsin Kielineuvosto Språkrådet on ilmaissut asian seuraavasti: ”Tämän normikriittisen muodon käyttäjät toivovat toisinaan, että kaikki hon- ja han-pronominit pitäisi vaihtaa hen-pronominiin. Näin heidän mielestään voitaisiin ohjata kieltä ja yhteiskuntaa sukupuolineutraalimpaan suuntaan. – – On kuitenkin lisättävä, että vain harvat kannattavat han- ja hon-pronominin kieltämistä kokonaan ja kriittisimmätkin ovat sitä mieltä, että hen-pronomini tulee nähdä hon- ja han-pronominin täydennykseksi.”
Hen-pronominin genetiivimuoto on hens, esimerkiksi Det är hens ensak (’Se on hänen yksityisasiansa’). Språkrådet suosittelee objektimuotona käytettävän muotoa hen, esimerkiksi Jag såg hen (’Näin hänet’), vaikka myös muotoa henom käytetään.
Julkaisunsa Pronomenet hen loppuosassa kohdassa ”Sammanfattande rekommendationer” Språkrådet kirjoittaa:
Hen-pronominin käyttölle ei ole kielellisiä esteitä, ja sitä käytetään yhä useammassa asiayhteydessä. Sanan käyttö voi kuitenkin olla riski, koska se saattaa viedä huomion pois itse tekstistä. Siksi jääkin kirjoittajan, tilanteen ja vastaanottajien harkittavaksi, sopiiko sana asiayhteyteen vai ei.
Mikäli henkilö haluaa tulla puhutelluksi pronominilla hen, on hänen tahtoaan kunnioitettava. Sama pätee niihin, jotka haluavat tulla puhutelluksi pronominilla hon tai han.
Jos asiayhteys on epäselvä tai kirjoittaja on normikriittinen, voidaan tekstissä selventää, miksi kirjoittaja käyttää hen-pronominia.
Historiaa > Taustaa

Sanaa ehdotettiin käyttöönotettavaksi jo kauan sitten. Rolf Dunås kirjoitti 30. marraskuuta 1966 Uppsala Nya Tidning -lehden Språklåda-palstalla:
”Itse voin haaveilla, että pronominista han edettäisiin vokaaleissa yksi askel eteenpäin ja pronominista hon kaksi askelta taaksepäin ja muodostettaisiin siten molemmat sukupuolet käsittävä pronomini hen lyhyellä e-vokaalilla.”
[lähde? ]
Rolf H. Reimers käytti sanaa vuonna 1980 Byggforskningsrådetin (Valtion rakennusalan tutkimusneuvoston) raportissa R39:1980, Att värdera byggd miljö, artikkelissa ”Värderingsmoment i planeringsprocessen”.[lähde? ]
Kielitieteilijä Hans Karlgren ehdotti vuonna 1994 Svenska Dagbladetissa hen-pronominia ”sukupuolineutraaliksi pronominiksi tiettyihin kirjoitustilanteisiin”.
Historiaa > 2000-luku

Ruotsalainen kielilehti Språktidningen pani merkille, että hen otettiin esille Ruotsin ympäristöpuolueen puolueohjelmassa vuonna 2005, kun Joakim Pihlstrand-Trulp teki aloitteen sukupuolineutraalista kielestä. Puolueen johto kuitenkin hylkäsi kysymyksen tuolloin pelkkänä kielellisenä korjauksena yhdessä välimerkkejä ja muita yksittäisiä sanoja koskevan ehdotuksen kanssa. Ympäristöpuolue kuitenkin toteutti uudistuksen seuraavassa puolueohjelmassaan vuonna 2012. [lähde? ]
Kulttuurilehti Ful on käyttänyt pronominia hen poikkeuksetta vuodesta 2007 lähtien. [lähde? ]
Kielitieteilijä Per Ledin on koonnut blogiinsa tietoa hen-pronominin leviämisestä blogiteksteissä:
”Hen elää ensimmäisen nousukautensa vuonna 2008 ja saa suhteellisen läpimurtonsa vuonna 2009. Tämä johtuu lähinnä yhdestä ahkerasti bloggaavasta transhenkilöstä, jonka blogi antaa joidenkin kuukausien ainoat osumat.”
”Toinen läpimurto tapahtuu vuonna 2012, jolloin hen-keskustelu saa vauhtia. Tuolloin pronominin käyttö on laskutavasta riippuen kaksi-kolme kertaa tavallisempaa kuin vuosina 2009 ja 2010 (ja huomattavasti tavallisempaa kuin 2011). Tämä tarkoittaa, että pronominia käytetään enemmän, ja että siitä on tullut ruotsin kielen sana. Merkitykseltään se ei ole kuitenkaan muuta kuin pronomini, josta on tullut päivän polttava puheenaihe. Bloggaajat käyvät taistelua pronominin puolesta ja sitä vastaan”…
”Kuten sanottu, vuoteen 2012 saakka joissakin blogeissa käytetään yksinomaan pronominia hen. Vuonna 2012 pronominin käyttö on paljon yleisempää. Hen tunnetaan ja siitä keskustellaan, … mutta se ei ole yleisessä käytössä.”
”Blogit, joissa pronominia hen käytetään yleisemmin, käsittelevät usein sukupuolta, tasa-arvoa sekä ihmissuhteita, ja bloggaajat ovat usein naisia. Hen ei itse asiassa ole neutraali pronomini, vaan sillä on selkeä yhteys sukupuoleen.”
Vuonna 2009 Ruotsin kansallisessa tietosanakirjassa Nationalencyklopedissa määriteltiin hen "ehdotetuksi sukupuolineutraaliksi pronominiksi, jota käytetään pronominien hon ja han sijasta.”
Historiaa > Dagens Nyheterin pronominiskandaali

Syyskuussa 2012 ruotsalaisen sanomalehden Dagens Nyheterin toimitusjohtaja ja päätoimittaja Gunilla Herlitz kielsi hen-pronominin käytön uutisissa ja reportaaseissa. Journalisti ja ohjelmoija Oivvio Polite lanseerasi tuolloin verkkosivuston DHEN.se, joka oli muuten identtinen DN.se-sivuston kanssa, mutta kaikki hon- ja han-pronominit oli vaihdettu hen-pronomineiksi. Eräs Dagens Nyheterin työntekijä teki Dhen.se-sivustosta rikosilmoituksen, jonka mukaan sivusto rikkoo Ruotsin tekijänoikeuslakia. Ilmoitus kuitenkin vedettiin takaisin, koska sanomalehden johto ei halunnut tehdä ilmoitusta rikoksesta. Lehdessä kuitenkin kirjoitettiin: ”Me emme ole tehneet rikosilmoitusta”, kertomatta ensin, että rikosilmoitus oli ylipäätänsä laadittu mutta johdon pyynnöstä se oli peruutettu. Kun SVT:n kulttuuriuutiset kyseenalaisti lehden muotoilun, vastasi toimituspäällikkö Åsa Tillberg, että virhe, joka tehtiin, on korjattu ja lisäselvitykset olisivat turhia. [lähde? ]
Historiaa > Johdokset

Vuoden 2012 aikana muun muassa toimialalehti Dagens Media käytti nimitystä henifiera. Sanaa käytettiin tässä yhteydessä merkityksessä ’mukauttaa heniksi’. Ruotsin kielen -fiera-pääte ilmaisee prosessia ja jonkin tekemistä joksikin. [lähde? ]
Norja ja tanska

Ruotsin hen on huomattu myös Norjassa ja Tanskassa. Norjan kielessä pronominia on alettu käyttää, ja Norjan kielineuvosto on todennut, ettei voida esittää mitään sitä vastaan, kun pronominia käytetään henkilöistä, jotka eivät koe itseään naiseksi eivätkä mieheksi. Norjassa pronominia ei kuitenkaan ole alettu käyttää merkityksessä hon eller han (ks. Pronominin käyttö kielessä). Tanskassa sanasta on keskusteltu, mutta se ei ole vielä tehnyt läpimurtoa. [lähde? ]
Käännös suomeksi
Jääpallon Venäjän Superliiga 2012–2013

| Superliiga 2012–2013 |
| --- | --- |
Joukkueiden määrä:  14
Ajankohta:  8.marraskuuta 2012 - 24.maaliskuuta 2013
Mestari:  Dynamo Moskova
Toinen sija:  Zorki Krasnogorsk
Kolmas sija:  Jenisei Krasnojarsk
Ottelut:  204
Maalit:  1797 (8,8 per ottelu)
Paras maalintekijä:  Patrik Nilsson, Zorki (57)
Yleisökeskiarvo:  2.713
Alempi sarjataso:  Vysšaja liga
  ← 2012 :  2014 → 
Venäjän jääpallon Superliiga pelattiin kaudella 2012-2013 neljäntoista joukkueen kaksinkertaisena sarjana. Runkosarjan päätteeksi pelattiin pudotuspelit kahdentoista parhaiten sijoittuneen kesken. Runkosarjan neljä ensimmäistä joukkuetta pääsivät suoraan puolivälieriin. Pudotuspelien ensimmäisellä kierroksella ja puolivälierissä paremmuus ratkaistiin kahden ottelun yhteistuloksen perusteella. Välierät pelattiin paras kolmesta menetelmällä. Yksiosainen loppuottelu pelattiin Kirovissa. Mestaruuden voitti Moskovan Dynamo. Se voitti loppuottelussa toisen Moskovan alueen seuran Zorkin maalein 3-2.
Joukkueet kaudella 2012–2013

Joukkueiden maantieteellinen sijainti
| Joukkue | Kotikaupunki |
| --- | --- |
Dynamo-Kazan: Kazan
Dynamo: Moskova
Zorki: Krasnogorsk
Kuzbass: Kemerovo
Jenisei: Krasnojarsk
Baikal-Energija: Irkutsk
SKA-Neftjanik: Habarovsk
Start: Nižni Novgorod
Sibselmaš: Novosibirsk
Rodina: Kirov
Uralski Trubnik: Pervouralsk
Volga: Uljanovsk
Vodnik: Arkangeli
Sayan-Hakassia: Abakan
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Dynamo Moskova | 26 | 21 | 1 | 4 | 186 | 113 | +73 | 64 |
| 2 | Zorki | 26 | 21 | 1 | 4 | 159 | 91 | +68 | 64 |
| 3 | Jenisei | 26 | 18 | 5 | 3 | 144 | 76 | +68 | 59 |
| 4 | Dynamo-Kazan | 26 | 16 | 3 | 7 | 134 | 118 | +16 | 51 |
| 5 | Rodina | 26 | 14 | 2 | 10 | 108 | 105 | +3 | 44 |
| 6 | Sibselmaš | 25 | 12 | 2 | 11 | 93 | 100 | -7 | 38 |
| 7 | Baikal-Energija | 26 | 10 | 7 | 9 | 112 | 97 | +15 | 37 |
| 8 | SKA-Neftjanik | 26 | 10 | 3 | 13 | 101 | 105 | -4 | 33 |
| 9 | Start | 26 | 9 | 2 | 15 | 101 | 138 | -37 | 29 |
| 10 | Kuzbass | 26 | 8 | 1 | 17 | 111 | 117 | -6 | 25 |
| 11 | Vodnik | 26 | 7 | 3 | 16 | 106 | 136 | -30 | 24 |
| 12 | Volga | 26 | 7 | 2 | 17 | 90 | 142 | -52 | 23 |
| 13 | Sajany-Hakasija | 26 | 6 | 2 | 18 | 81 | 126 | -45 | 20 |
| 14 | Uralski Trubnik | 26 | 4 | 3 | 19 | 85 | 147 | -62 | 15 |
Lähde:
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ensimmäinen kierros | Ensimmäinen kierros |  |  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  |  |  |   |   |   |   |   |   |  |  |   |   |  |  |
|  |  |  |   |   |   |   |   |   |  |  |   |   |  |  |
|  |  |  |   |   |  Zorki |  12 |   |   |  |  |   |   |  |  |
|  |  SKA Neftjanik |  11 |   |   |  Zorki |  12 |   |   |  |  |   |   |  |  |
|  |  SKA Neftjanik |  11 |   |   |  SKA Neftjanik |  7 |   |   |  |  |   |   |  |  |
|  |  Start |  10 |   |   |  SKA Neftjanik |  7 |   |   |  Zorki |  2 |   |   |  |  |
|  |  Start |  10 |   |   |  |  |   |   |  Zorki |  2 |   |   |  |  |
|  |  |  |   |   |  |  |   |   |  Dynamo-Kazan |  1 |   |   |  |  |
|  |  |  |   |   |  Dynamo-Kazan |  9 |   |   |  Dynamo-Kazan |  1 |   |   |  |  |
|  |  Rodina |  12 |   |   |  Dynamo-Kazan |  9 |   |   |  |  |   |   |  |  |
|  |  Rodina |  12 |   |   |  Rodina |  6 |   |   |  |  |   |   |  |  |
|  |  Volga |  2 |   |   |  Rodina |  6 |   |   |  |  |   |   |  Zorki |  2 |
|  |  Volga |  2 |   |   |  |  |   |   |  |  |   |   |  Zorki |  2 |
|  |  |  |   |   |  |  |   |   |  |  |   |   |  Dynamo M. |  3 |
|  |  |  |   |   |  Dynamo M. |  15 |   |   |  |  |   |   |  Dynamo M. |  3 |
|  |  Baikal Energija |  11 |   |   |  Dynamo M. |  15 |   |   |  |  |   |   |  |  |
|  |  Baikal Energija |  11 |   |   |  Baikal Energija |  4 |   |   |  |  |   |   |  |  |
|  |  Kuzbass |  8 |   |   |  Baikal Energija |  4 |   |   |  Dynamo M. |  2 |   |   |  |  |
|  |  Kuzbass |  8 |   |   |  |  |   |   |  Dynamo M. |  2 |   |   |  |  |
|  |  |  |   |   |  |  |   |   |  Jenisei |  0 |   |   |  |  |
|  |  |  |   |   |  Jenisei |  7 |   |   |  Jenisei |  0 |   |   |  |  |
|  |  Sibselmash |  10 |   |   |  Jenisei |  7 |   |   |  |  |   |   |  |  |
|  |  Sibselmash |  10 |   |   |  Sibselmash |  4 |   |   |  |  |   |   |  |  |
|  |  Vodnik |  3 |   |   |  Sibselmash |  4 |   |   |  |  |   |   |  |  |
|  |  Vodnik |  3 |  |   |  |  |   |   |  |  |   |   |  |  |